open-index/open-wikipedia-markdown huggingface dataset:
Stodersand

**Stodersand** () is en Oort in de Gemeen Stood in’n Landkreis Stood, Neddersassen.

## Geografie

Stodersand liggt direkt an de Münn von de Swing in de Elv. Fröher weer dat en Insel in de Elv.

De Naveröörd sünd Bassenfleet in’n Süden, Melau in’n Süüdwesten, Brunshusen un Snee in’n Westen un Götzdörp un Bützfleet in’n Noordwesten. Op de anner Sied von de Elv liggt Scholenfleet un Haseldörp.

## Historie

An’n 1. November 1897 hett dat Lüchtfüür Stodersand sien Bedriev opnahmen. Dat harr en witt Blinkfüür op en Höögd von 18 m un en witt Fastfüür op 15,2 m Höögd. De Toorn weer alltohoop 20 m hoog. Dat Lüchtfüür hebbt se an’n 5. August 1959 utdaan. In dat Johr hebbt se en neet Lüchtfüür opstellt. Dat 21,9 m hoge Ünnerfüür steiht an de Münn von de Swing un dat 37,95 m hoge Bavenfüür bi dat Industrierebeed.

Stodersand is noch bet 1924 en egen Gemeen bleven un is denn mit de Gemeen Stood tohoopleggt worrn.

### Inwahnertall

### Religion

Stodersand is evangeelsch-luthersch präägt un höört to dat Kaspel von de Cosmae-Kark in Stood. Fröher hett de Oort to de Wilhadi-Kark in Stood tohöört.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut de twee Weltkrieg’ steiht in Brunshusen.

## Weertschop un Infrastruktur

### Verkehr

De nächste Bahnhoff is de Bahnhoff Stood an de Nedderelvbahn.

### Scholen

Op Grundschool gaht de Kinner na de Grundschool Bockhorster Weg, op Hauptschool na de Hauptschool Thuner Straat, op Realschool na de Realschool Camper Höh, op de Integreerte Gesamtschool na Hogenwedel un op Gymnasium na dat Vincent-Lübeck-Gymnasium.

## Footnoten



## Weblenken
Hogenmoor

**Hogenmoor** () is en Dörp in de Gemeen Kutenhult (Samtgemeen Freenbeek) in’n Landkreis Stood, Neddersassen.

De Dörpstraat liggt direkt op de Grenz von’n Landkreis Stood un den Landkreis Rodenborg. De annere Stratensied höört as Öölmer-Hogenmoor to de Gemeen Öölm.

## Geografie

De Oort liggt in en Moor op de Stoder Geest. Dör dat Moor löppt de Oost-Swing-Kanaal. Dat Water ut dat Rebeed flütt över’n Kanaal na de Oost oder na de Swing hen af.

De Naveröörd sünd Öölmerheid, Willah un Vörhoorn in’n Noorden, Mulsen in’n Oosten, Eßel in’n Süüdoosten, Tinst in’n Süden, Heesdörp un Bremervöör in’n Süüdwesten un Öölm in’n Noordwesten.

## Historie

Hogenmoor is 1798 as Moorkolonie mit teihn Steden to 30 Morgen grünnt worrn. De Oort hett toeerst to de Gemeen Mulsen mit tohöört, weer denn aver en egen Gemeen bet dat in dat 20. Johrhunnert mit de Gemeen Kutenhult tohoopleggt worrn is.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Mulsen in’n Kanton Harsfeld höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Mulsen in’n Kanton Bremervöör.

Vör 1852 weer dat Dörp in de Böörd Mulsen binnen dat Amt Harsfeld. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 hett dat denn to’n Kreis Stood höört un von 1932 af an to’n hüdigen Landkreis Stood.

### Inwahnertall

Hogenmoor:

Mulsener Hogenmoor:

Öölmer Hogenmoor:

### Religion

Hogenmoor is evangeelsch-luthersch präägt un höört to dat Kaspel Mulsen. Dor höört dat siet 1801 to. Öölmer Hogenmoor höört to dat Kaspel von de Paul-Gerhardt-Kark in Öölm.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Weertschop un Infrastruktur

För Hogenmoor sünd de freewilligen Füürwehrn in Öölm un Mulsen mit tostännig.

### Verkehr

Hogenmoor is blots över lüttjere Straten mit de Bundsstraat 74 in Öölm, de Landsstraat 123 in Eßel un de Kreisstraat 2 in Mulsen verbunnen.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 24 Kilometer in’n Noordoosten von Hogenmoor an de B&nbsp;73.

De nächste Bahnhoff is de Bahnhoff Heesdörp an de Bahnlien Buxthu–Bremerhoben.

## Footnoten
Hammohermoor

**Hammohermoor** () is en lütt Dörp in de Gemeen Engelschopp (Samtgemeen Olendörp-Himmelpoorten) in’n Landkreis Stood, Neddersassen.

## Geografie

De Oort liggt in dat Moor an’n Rand von de Masch von de Oost hen na de Stoder Geest. Dat Water ut dat Rebeed flütt över’n Borgbeekkanaal af.

De Naveröörd sünd Waterkroog in’n Noorden, Ritschermoor in’n Noordoosten, Groot-Steernbarg un Hammoh in’n Süüdoosten, Borg un Ossenpohl in’n Süüdwesten, dat Vörwark von Neeland in’n Westen un Engelschopp in’n Noordwesten.

## Historie

Hammohermoor is as Moorsiedlung grünnt worrn un weer bet in dat 20. Johrhunnert en egen Gemeen, bet dat denn mit de Gemeen Engelschopp tohoopleggt worrn is.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hammoh in’n Kanton Himmelpoorten höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Himmelpoorten in’n Kanton Himmelpoorten.

Vör 1885 weer dat Dörp Deel von de Böörd Olendörp binnen dat Amt Himmelpoorten. 1885 is de Oort denn Deel von’n Kreis Stood worrn, de 1932 mit de Kreise Jörk un Keden to’n hüdigen Kreis Stood tohoopgahn is.

In’n Eersten Weltkrieg is een Soldaat ut Hammohermoor fullen oder vermisst un in’n Tweten söss Lüüd.

### Inwahnertall

### Religion

Hammohermoor is evangeelsch-luthersch präägt un höört to dat Kaspel von de Marienkark in Himmelpoorten. Bet 1794 hett de Oort to dat Kaspel von de Martinskark in Olendörp tohöört.

För de Kathoolschen is de Hillig-Geist-Kark in Stood tostännig.

## Kultur

En Denkmaal för de Fullenen ut de twee Weltkrieg’ steiht in Himmelpoorten.

## Weertschop un Infrastruktur

### Verkehr

De Oort liggt an de Kreisstraat 63, de in’n Westen mit de K&nbsp;62 verbunnen is, de na Engelschopp un Himmelpoorten geiht. In’n Oosten geiht de K&nbsp;63 an de K&nbsp;3, de in’n Noordwesten na Ritschermoor un in’n Süüdwesten na Groot-Steernbarg löppt.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 17 Kilometer in’n Süüdoosten von Hammohermoor an de B&nbsp;73.

De nächsten Bahnhööv sünd in Himmelpoorten (wat so bi veer Kilometer weg is) un Hammoh (so bi fiev Kilometer weg) an de Nedderelvbahn von Cuxhoben na Hamborg.

## Footnoten
Roger Livesey

**Roger Livesey** (* 25. Juni 1906 in Barry, Wales; † 4. Februar 1976 in Watford) weer en britisch Schauspeler.
## Leben
Roger Livesey stamm ut en Schauspeler-Familie un stunn all mit elf Johren up de Bühne. Lüttgere Filmrullen hett he all Anfang vun de 1920er Johren övernommen, weer aber dornah ganz överwiegend in't Theater aktiv. Af Midden vun de 1930er Johren weer he den fakener för dat Kino engageert. 

Den Hööchpunkt vun sien Filmkarriere stellt de Hööftrull in *Leben und Sterben des Colonel Blimp* dor. Ofschons disse Film ebenso as *Irrtum im Jenseits*, in de he ebenfalls de Hööftrull harr, bannig spoodriek weer, geev dat för hüm ansluutend blots noch Nebenrullen.

## Filmografie (Utwahl)

## Weblenken
* 
* DNB-Katalog
* Personennaamdatei

## Enkeld Nahwiesen
Ante Šarić

**Ante Šarić** (* 6. April 1984 in Split) is en kroaatsch Schachspeler.

In' Juli 2003 wurr he in Rabac kroaatsch U19-Meester. För de kroaatsch Natschonalmannschap speel he van 2004 bit 2010 bi söben Mitropa-Cups. 2004, 2008 un 2009 wunn Kroatien dat Turnier, 2005 keem de Mannschap up den tweeten Platz un 2006 up Platz dree. Šarić kreeg  individuelle Goldmedaillen 2004 för sien Ergevnis vun 6 ut 8 an dat veert Brett un 2007 för sien Ergevnis vun 5 ut 8 an dat eerste Brett. In de kroaatsch 1. Liga speelt he för *Liburnija Rijeka*, in de bosnisch Premijer liga för den *ŠK Napredak Sarajevo*. Mit Sarajevo wunn he to'n Bispeel 2007 an dat eerst Brett spelend de bosnische Mannschapsmeesterschap. 

In' August 2003 wurr he Internatschonaler Meester. Siet Januar 2007 drocht he den Titel Schachgrootmeesterr. De Normen dorför hett he all in 2006 schafft, un zwor bi dat Open in Open in Cannes in' Februar, bi en GM-Turnier in Bibinje in' Juni un bi en GM-Turnier in Rijeka in' November. Sien aktuelle Elo-Tall bedrocht 2523 (Stand: März 2012); sien bither hööchste Elo-Tall leeg bi 2528 in' Januar 2012.

## Weblenken
* 
* FIDE-Koort
* Mehr als 650 nachspielbare Schachpartien Ante Šarićs auf 365Chess.com (engelsch)

## Enkeld Nahwiesen
Kamp (Stood)

**Kamp** () is en Deel von de Gemeen Stood in’n Landkreis Stood, Neddersassen.

## Geografie

Kamp liggt twüschen de Binnenstadt von Stood in’n Noorden, Benedixland in’n Noordoosten, Hollern in’n Oosten un Ottenbeek in’n Süden.

## Historie

1141 is op’n Kamp vör Stood mit dat Marienklooster en Benediktiner-Mönkklooster grünnt worrn, dat bet 1648 bestahn hett.

In Kamp hett later ok de Stoder Salien stahn.

Kamp is noch bet 1926 en egen Gemeen bleven un is denn mit de Gemeen Stood tohoopleggt worrn.

### Inwahnertall

### Religion

Kamp is evangeelsch-luthersch präägt un höört bi dat Kaspel von de Wilhadi-Kark in de Binnenstadt von Stood.

## Kultur

Von 1922 bet 1972 hett in Kamp de Camper Speeldeel bestahn, en plattdüütsche Theatergrupp, de in de Ümgegend temlich bekannt weer. 1934 sünd 16 Lüüd von de Camper Speeldeel doodbleven, as de Speeldeel to en Optridd in Veern ünnerwegens weer un de Bus von en Tog mit Adolf Hitler an Boord rammt worrn is.

## Weertschop un Infrastruktur

### Verkehr

De nächste Bahnhoff is de Bahnhoff Stood an de Nedderelvbahn, de an’n Rand von de Stoder Binnenstadt liggt.

### Scholen

Camp hett en egen Grundschool.

## Footnoten
Rosalind Chao

**Rosalind Chao** (Chao Jyalin - Chinees’sch Zhào Jiālín; * 23. September 1957 in Anaheim, Kalifornien) is en US-amerikaanische Schauspelersche vun chinees’scher Afstammen.

## Leven un Wark
De Schauspelersche is as Chao Jyalin in Kalifornien boren un hett sik, jüst so as vele annere asiaatsche Schauspelersches, en Künstlernaam toleggt, de sik westlich anhöörn deit. In de Apentlichkeit is se dorüm tomeist ünner den Naam Rosalind Chao ünnerwegens.

Eersten Spood mit dat Schauspeel harr Chao Anfang vun de 1970er Johren as *Soon-Lee Hahn* in de Feernsehreeg *[[M*A*S*H]]*. Ok in den vun 1983 an produzeerten Aflegger *After Mash* hett se in eenige Folgen mitspeelt. In de Johren dorna weer seh vör allen in Feeernsehprodukschonen un Regen to sehn.

Wiethen bekannt worrn is se ok dör ehr Rull as *Keiko O’Brien* in de Feernsehregen *Star Trek: The Next Genertation* un *Star Trek: Deep Space Nine*. In lüttere Nevenrullen weer se ok in verschedene Kinofilmen to sehn. To’n Bispeel speel se 1997 in Wim Wenders sien Film *The End of Violence* un 1998 in *What Dreams May Come*. In 2007 harr se en Hööftrull in den Film *Nanking* över de Massaker vun Nanking.

## Filmografie (Utwahl)

## Utteken
Chao hett bit hüüt (Stand: März 2012) een Filmpries wunnen. Dat weer de *[[Bronze Wrangler]]*, den se 1992 in de Kategorie *Theatraalsch Film* för *Thousand Pieces of Gold* kregen hett.

## Weblenken
*
Kamp

**Kamp** betekent

* en afgrenzt Stück Land,
* Kamp, Deel von de Landschop Fræzlæt in Sleswig,
* Kamp, Oort in de Gemeen Will in’n Landkreis Horborg, Neddersassen,
* Kamp, Oort in de Gemeen Krummendiek in’n Landkreis Stood, Neddersassen,
* Kamp, Stadtdeel von de Stadt Stood in’n Landkreis Stood, Neddersassen,
* Kamp, Oort in de Gemeen Otterbarg in’n Landkreis Veern, Neddersassen,
* Kamp, Stadtdeel von de Stadt Kamp-Lintfort, Noordrhien-Westfalen,
* Kamp, Gemeen in Nedderöösterriek, Öösterriek,
* Kamp, Gemeen in Nedderöösterriek, Öösterriek,
* Kamp, Oort in de Gemeen Frantschach-Sankt Gertraud, Bezirk Wolfsberg, Kärnten, Öösterriek,
* Kamp-Bornhofen, Gemeen in’n Rhien-Lahn-Kreis, Rhienland-Palz,
* Kamp, Oort in de Gemeen Bugewitz in’n Landkreis Vörpommern-Griepswoold, Mekelborg-Vörpommern,
* Kamp, Oort in de Gemeen Reichshof in’n Oberbergschen Kreis, Noordrhien-Westfalen,
* Kamp, Oort in de Gemeen Nuth, Provinz Limborg, Nedderlannen,
* Klooster Kamp, Klooster in Kamp-Lintfort,
* Kamp, Oort in de Woiwodschop Westpommern, Polen,
* Kamp, eine Gröönanlaag in Bad Doberan,
* Kamp, Stroom in Öösterriek, de in de Donau münnt,
* (1965) Van de Kamp, en Asteroid,
* Kamp (* 1982), öösterriekschen Rapper.

**Kamp** is de Familiennaam von

* Alexander Kamp (* 1993), däänschen Radrennfohrer,
* Alexandra Kamp (* 1966), düütsche Schauspelerin,
* Anna van der Kamp (* 1972), kanaadsche Rodererin,
* Erich Kamp (1938–1992), düütschen Politiker,
* Erich Müller-Kamp (1897–1980), düütschen Schriever, Översetter un Lektor,
* Guido van de Kamp (* 1964), nedderlandschen Footballspeler,
* Hans Kamp (* 1940), nedderlandschen Philosoof,
* Hans-Joachim Kamp (* 1948), düütschen Manager,
* Harper Kamp (* 1988), US-amerikaanschen Basketballspeler,
* Harry van der Kamp (* 1947), nedderlandschen Sänger,
* Heiner Kamp (* 1964), düütschen Politiker,
* Heinrich Kamp (1786–1853), düütschen Koopmann,
* Henk Kamp (* 1952), nedderlandschen Politiker,
* Hermann Kamp (* 1959), düütschen Historiker,
* Hermann Adam von Kamp (1796–1867), düütschen Pädagoog un Schriever,
* Irmin Kamp (* 1940), düütsche Bildhauerin,
* Kaja Kamp Nielsen (* 1993), däänsche Handballspelerin,
* Karl-Heinz Kamp (* 1946), düütschen Footballspeler un -trainer,
* Kaspar Kamp (1863–1922), düütschen Politiker,
* Lars Kamp (* 1996), düütschen Basketballspeler,
* Marion van de Kamp (* 1925), düütsche Schauspelerin,
* Matthias Ernst Kamp (1909–1983), düütschen Weertschopswetenschopper,
* Merete van Kamp (* 1961), däänsche Schauspelerin,
* Michael Kamp (* 1966), düütschen Schriever un Historiker,
* Mischa Kamp (* 1970), nedderlandsche Speelbaasfro,
* Norbert Kamp (1927–1999), düütschen Historiker,
* Otto Kamp (1850–1922), düütschen Schoolmeester, Schriever un Dichter,
* Peter Kamp (* 1951), düütschen Jurist,
* Peter van de Kamp (1901–1995), nedderlandsch-US-amerikaanschen Astronoom,
* Poul-Henning Kamp (* 1966), däänschen Informatiker,
* Ragnar Kamp (* 1953), sweedschen Curler,
* Rudolf Kamp (* 1946), düütschen Philosoof un Aphoristiker.

Kiek ok bi: Camp, Kampe.
Hemmoorium

Dat **Hemmoorium** is en Tiedafsnidd in de Geologie, de von üm un bi 19,25 bet 15,5 Millionen Johr vör uns Tied reckt. Dat is Deel von dat Miozän un binnen dat Miozän von dat Langhium (vör 15,97-13,65 Ma) un dat Burdigalium (20,43-15,97 Ma). De Utdruck Hemmoorium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Hemmoor. Dor hett dat en Kriedkuhl geven. De Schichten von dat Hemmoorium liggt över de Kried.

Vör dat Hemmoorium keem dat Veerlannium (23,8-19,25 Ma) un achterna dat Reinbekium (15,5-12,25 Ma). Dat Hemmoorium warrt noch wieder ünnerdeelt in dat Oxlundium un dat Behrendorfium.

Desülve Tied in Süüddüütschland un Middeleuropa (zentrale Paratethys) warrt in de Tiedafsneed Eggenburgium (20,8-18,3 Ma), Ottnangium (18,3-17 Ma), Karpatium (17-16 Ma) un Badenium (16-13,3 Ma) indeelt.

De Sedimenten von dat Hemmoorium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt de Sniggen *[[Vaginella austriaca]]* un *[[Hinia subobesa]]* ansehn. Af un to sünd ok de Hemmoorer Kugeln in de Sedimenten to finnen.
George Wein

**George Theodore Wein** (* 3. Oktober 1925 in Boston, Massachusetts; † 13. September 2021 in New York City) weer en US-amerikaansch Jazzmusiker un Impresario.

## Biografie

Wein studeer Piano bi Margarett Chaloff, Sam Sax as ok Teddy Wilson un fung all in jung Johren an, sien Geld mit Jazzmusik to verdeenen. 1946 hett he mit Max Kaminsky arbeit, 1947 mit Edmond Hall, 1948 mit Wild Bill Davison un dornah mit Jimmy McPartland, Bobby Hackett, Jo Jones, Vic Dickenson un annern.

1950 hett he mit den *[[Storyville (Boston)|Storyville]]* sien eersten Club in Boston apenmakt. Ünner den glieker Naam führ he sien eegen Platten-Label *[[Storyville Records (USA)|Storyville]]* bit 1965. Siet 1954 organiseer he dat Newport Jazz Festival. In de Loop vun de Tiet hett he tosommen mit sein Fru Joyce Wein anner wichtige Festivals, as de *Grande Parade du Jazz* in Nizza, dat *Playboy Jazz Festival at the Hollywood Bowl*, de *New Orleans Jazz and Heritage Fair* un dat *Boston Globe Jazz Festival* up den Weg brocht. Af 1964 weer he mit Ralf Schulte-Bahrenberg un Joachim Ernst Berendt an de Organisatschoon vun de *[[Berliner Jazztage]]* bedeeligt. Dorneben hett Wein wiederhen Musik makt un hett Jazz in sien Heimatstadt Boston ünnerricht. 1959 hett he mit en All Star-Grupp Europa besöcht. 2007 hett he de Rechte an dat Newport Jazz Festival un den Newport Folk Festival an de *Festival Network LLC* ünner de Leitung vun Chris Shields verköfft, de de Festivals mit verännert Konzept fortsetten dee. 

George Wein kreeg tallriek Utteknungen för sien Verdeenste um den Jazz. 2005 wurr he mit de  NEA Jazz Masters Fellowship ehrt.

## Diskografie
* *Wein, Women And Song* (1955)
* *The Magic Horn Of George Wein* (1956)
* *George Wein & The Storyville Sextet – Jazz At The Modern* (1960)
* *George Wein & The Newport All-Stars* (1963)
* *George Wein Is Alive And Well In Mexico* (1967)
* *George Wein’s Newport All-Stars’ (1969)
* *Tribute To Duke* (1969)
* *The Newport Jazz Festival All-Stars* (1984)
* *European Tour* (1987)

* Red Norvo: *Swing That Music* (Affinity, 1993)
* Pee Wee Russell: *We’re In The Money* (Black Lion, 1953–54)

== Literatur ==
* George Wein, mit Nate Chinen: *Myself Among Others: A Life In Music'', da Capo Press, 2004, ISBN 0-306-81352-1 (Autobiografie)

## Weblenken
* Biographie vun NEA Siet
* Probleme vun dat Newport Festival (2009)
* DNB-Katalog
* Personennaamdatei
Kreis Jörk

De **Kreis Jörk** weer von 1885 bet 1932 en Landkreis in de prüüßsche Provinz Hannover mit Seet in Jörk in Oolland.

## Geografie

Op en small Enn in’n Noordwesten bi Stood an de Swing dee de Kreis an den Kreis Keden grenzen. In’n Noordoosten leeg de Kreis an de Elv mit’n Kreis Pinnbarg un de Stadt Altno in Sleswig-Holsteen op de anner Sied. In’n Oosten dee de Kreis op en lütt Enn an Hamborg stöten. In’n Süden leeg de Kreis Horborg un in’n Süüdwesten de Kreis Stood.

## Geschicht

De Kreis Jörk is an’n 1. April 1885 ut de Stadt Buxthu, dat Amt Jörk un de Gemeen Neeland ut dat Amt Harsfeld billt worrn.

Bi de Kreisreform 1932 is de Kreis denn mit den Kreis Stood un den Kreis Keden to’n ne’en Landkreis Stood tohoopfaat worrn. Blots de Rebeden in’n Oosten von de Eest (Francop, Hasselwarder, Hoov, Cranz, Rübk, Nincop, Moorenn) sünd an den Landkreis Horborg gahn.

## Landrääd

* 1. April 1885–1891: Heinrich Küster
* 1891–1903: Walter Teßmar
* 1903–1904: Max Fischer (kommissarsch)
* 1904–1907: Max Fischer
* 1907–1911: Otto Wachs
* 1911–1917: Erich Moewes
* 1. Mai 1917–1932: Karl Schwering

## Inwahnertall

## Gemenen
De Gemenen von’n Kreis Jörk (Stand&nbsp;1.&nbsp;Dezember 1910):
Kreis Keden

De **Kreis Keden** weer von 1885 bet 1932 en Landkreis in de prüüßsche Provinz Hannover mit Seet in Freiborg in Keden.

## Geografie

In’n Noorden un Noordoosten leeg de Kreis an de Elv mit’n Kreis Süderdithmarschen in’n Noorden un’n Kreis Steenborg in’n Noordoosten. In’n Süüdoosten dee de Kreis op en lütt Enn bi Stood an de Swing an’n Kreis Jörk stöten. In’n Süden leeg de Kreis Stood un in’n Westen de Kreis Neehuus.

## Geschicht

De Kreis Keden is an’n 1. April 1885 ut dat Amt Freeborg billt worrn.

Bi de Kreisreform 1932 is de Kreis denn mit den Kreis Stood un den Kreis Jörk to’n ne’en Landkreis Stood tohoopfaat worrn.

## Landrääd

* 1885–1889: Bodo Voigts
* 1889–1892: Alexander Rahm
* 1892–1901: Georg Lindig
* 1901–1904: Adolf Schmidt-Scharff
* 1904–1918: Ernst Wegner
* 1918–1920: Victor Stegemann
* 1920–1921: Ernst Kirstein
* 1921–1932: Karl von Buchka (DVP)

## Inwahnertall

## Gemenen
De Gemenen von’n Kreis Jörk (Stand&nbsp;1.&nbsp;Dezember 1910):
Hasselwarder

**Hasselwarder** () is en Deel von de Stadt Hamborg. Dat liggt in’n Stadtdeel Neefeld in’n Bezirk Horborg.

## Geografie

Hasselwarder liggt in’n Oosten (drüdde Miel) von Oolland in de Masch.

## Historie

Hasselwarder kummt 1059 as *Haslewarther* toeerst in de Oorkunnen vör. De Naam kummt von’n Hasselbusch un von Warder. Hasselwarder weer fröher ein Warder in de Elv.

In’n Eersten Weltkrieg sünd 30 Soldaten ut Hasselwarder fullen oder vermisst.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Eestbrügg in’n Kanton Buxthu höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Hasselwarder in’n Kanton Buxthu.

Von 1885 bet 1932 hett Hasselwarder to’n Kreis Jörk tohöört (vörher to dat Amt Jörk) un is denn Deel von’n Kreis Horborg worrn.

Hasselwarder weer bet 1929 en egen Gemeen. In dat Johr is Hasselwarder denn aver mit Nincop to de Gemeen Neefeld tohoopleggt worrn. Mit dat Groot-Hamborg-Gesett von 1937 is de Oort denn an Hamborg kamen.

### Inwahnertall

### Religion

Hasselwarder is evangeelsch-luthersch präägt un höört to dat Kaspel von de Pankratius-Kark Neefeld.

## Kultur

En Denkmaal för de Fullenen ut den Eersten Weltkrieg ut Hasselwarder un Nincop steiht bi’n Ne’en Karkhoff.

## Oortsdelen

Hasselwarder is fröher in en Reeg Oortsdelen indeelt worrn, de vondaag deelwies noch as Stratennaams opdükert un deelwies al vergeten sünd. Dat weren: bi de Kark, bi de Möhl, Diekeer, Karkenslüüs, Karkenstieg, Cranz (de Deel von Cranz op dat rechte Över von de Eest), Liedenkummer in’n Noorden, Liedenkummer in’n Süden, Maschkamperdiek, Ne’endiekstegel, Neenfellerstraat, Rosengoorn, Saschen, de Seehoff, Depenstraat, Veersielen un Veertigstücken.

### Veersielen

## Footnoten
Ludwig Wieder

**Ludwig Wieder** (* 22. März 1900 in Nürnbarg; † 2. Dezember 1977 in Nürnbarg) weer en düütsch Footballspeler.

## Loopbahn
### In' Vereen
De Karriere vun den Störmer Ludwig Wieder fung bi den *TV Schweinau*, bevör he 1922 to'n 1. FC Nürnbarg wessel. 

Mit dissen Vereen kunn he de gröttste Erfolge fiern. Nahdem he 1923 sogor noch vörövergahnd ut de eerste Mannschap utsorteert wurrn weer, hett he sück as Nahfolger vun Willy Böß in't Stormzentrum fastsett. 1924 wunn he mit den Club sien eerst düütsch Meesterschap dör en 2:0 gegen den Hamborger SV. Een Johr later gelung de Titelverteedigung gegen den FSV Frankfurt mit 1:0 in de Verlängerung, wobi he dat Siegdoor schaaten hett. Den letzten Titelgewinn kunn he 1927 verteeken, as Hertha BSC mit 2:0 in't Endspeel besiegt wurr. Af Mai 1926 hett he för eenig Tiet de Positschoon mit den stark övergewichtigen Hans Kalb tuuscht un speel ok as Mittellöper. Dat weer up Düer aber ok nichts, wiel Wieder dordör in'n Angreep vun den *Club* fehlen dee. Bit 1931 hett he all tosommen 437 Spelen för de Nürnbarger bestreeden.

To'n Oktober 1931 truck de lernt Elektromechaniker nah Duisburg un övernehm dor dat Training vun den *Postsportvereen Duisburg*, för de he aber ok noch as Speler aktiv weer. Nah den Tweeten Weltkrieg hett he in de DDR as Sportlehrer arbeit un weer ok as Trainer aktiv, so bi *Turbine Erfurt* un *Rotation Babelsberg*.

### Natschonalmannschap
Herutragend Leistungen in en vun de führend Vereens vun de Tiet hebbt dat mit sück brocht, dat ok Ludwig Wieder Natschonalspeler wurr. Van 1923 bit 1926 keem he to söss Lännerspelen, in de he twee Doren schaaten hett. 

To mehr Insatzen keem he aber nicht, villicht ok dorüm, wiel he as ehrder „ruhig Vertreder“ gull un mit sien bedächtig Oord un Wies ok bi dat Nürnbarger Publikum nich allto good ankeem. 

## Weblenken un Borns
* Utführlich Portrait vun Ludwig Wieder
* De Lännerspelen vun Ludwig Wieder
Karl Schwering

**Karl Schwering** (* 29. Juni 1879 in Hannover; † 10. Januar 1948 in Stood) weer en düütschen Politiker.

He weer von 1919 bet 1932 Maat von de DVP un is an’n 29. Dezember 1933 in de NSDAP gahn.

An’n 1. Mai 1917 is he Landraad von’n Kreis Jörk worrn. Dat is he bet to’n 1. Oktober 1932 bleven, as de Kreis Jörk mit’n Kreis Stood un den Kreis Keden to’n Landkreis Stood tohoopleggt worrn is. He is denn de Landraad von’n ne’en Landkreis worrn un dat bet to dat Enn von’n Tweten Weltkrieg 1945 bleven. An’n 7. Mai 1945 hebbt em de Briten fangennahmen un em bet 19. November in Haft behollen. Em is aver nich de Prozess maakt worrn.

As Landraad harr Schwering ünner annern Andeel an dat Inrichten von de Obstbauversuchsanstalt in Moorenn.

He weer verheiraadt mit Anna Maria Hertha von Kleist (Süster to Ewald von Kleist), de beiden hebbt an’n 15. März 1919 in Hannober heiraadt.
Michael Roesberg

**Michael Roesberg** (* 26. Juni 1957 in Bonn) is en düütschen Verwaltungsbeamten un Politiker (parteilos). He is an’n 1. November 2006 Landraad von’n Landkreis Stood worrn.

Roesberg hett na Abitur un Wehrplicht in Bonn Jura studeert. 1987 is he för’n Beroop von dat Rhienland na Neddersassen ümtrocken. 1992 is he as Wahlbeamten bi’n Landkreis Stood wählt worrn un weer denn School- un Sozialdezernent. Von 1999 bet Oktober 2006 weer Roesberg ünner Landraad Gunter Armonat Eersten Kreisraad un för Finanzen, Personal, Scholen un ÖPNV tostännig. Bi de Kommunalwahl 2006 weer Roesberg parteilosen Kannedaat as Landraad för de CDU un is in’n eersten Wahlgang wählt worrn.

Roesberg is verheiraadt un hett Kinner.
Gunter Armonat

**Gunter Armonat** (* 3. Februar 1945 in Kiel) is en düütschen Verwaltungsbeamten un Politiker (parteilos). Von 1999 bet 2006 weer he Landraad von’n Landkreis Stood.

Armonat hett Waterweertschop studeert. Dat Studium hett he as Inschenör afslaten. 1971 hett he as Referendar in Stood anfungen un is denn 1974 Viez-Amtsleiter von dat Waterweertschopsamt worrn. In de Johren 1970 is he bi’n Landkreis Stood Baas von dat Deepboamt worrn. Nadem he von 1983 af an Bodezernent un 1993 Viez-Oberkreisdirekter wesen is, is he 1999 as eersten Landraad von’n Landkreis Stood wählt worrn, de dat in’t Hauptamt deit. He weer parteilosen Kannedaat för de CDU. Bi de Kommunalwahl 2006 weer Armonat nich wedder Kannedaat. Sien Nafolger is denn Michael Roesberg worrn, de al ünner Armonat Eersten Kreisraad weer. 2007 is Armonat Oberdiekgreev von’n Diekverband Keden/Oost worrn. 

Armonat is verheiraadt.

## Born
* Hamburger Abendblatt: ''Zur Person: Gunter Armonat'', 28. Oktober 2006, abgerufen am 19. Mai 2010
* 21. Februar 2012
Reinbekium

Dat **Reinbekium** is en Tiedafsnidd in de Geologie, de von üm un bi 15,5 bet 12,25 Millionen Johr vör uns Tied reckt. Dat is Deel von dat Miozän un binnen dat Miozän von dat Langhium (vör 15,97-13,65 Ma) un dat Serravallium (13,82–11,608 Ma). De Utdruck Reinbekium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Reinbek. In Reinbek sünd ünner annern 1846 bi’n Bo von de Bahnlien Hamborg-Berlin Fossilfunnen maakt worrn. De Hambörger Dokter Karl Gottfried Zimmermann hett de Funnen dörkeken un dor denn en Bericht över schreven.

Vör dat Reinbekium keem dat Hemmoorium (19,25-15,5 Ma) un achterna dat Langenfeldium (12,25-9,75 Ma).

Desülve Tied in Süüddüütschland un Middeleuropa (zentrale Paratethys) warrt in de Tiedafsneed Badenium (16-13,3 Ma) un Sarmatium (12,8-11,2 Ma) indeelt.

De Sedimenten von dat Reinbekium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossil warrt ünner annern de Snigg *[[Aquilofusus festivus]]* ansehn.
Stephen Tobolowsky

**Stephen Tobolowsky** (* as *Stephen Harold Tobolowsky* 30. Mai 1951 in Dallas, Texas) is en US-amerikaanschen Schauspeler, Speelbaas un Dreihbookschriever.

## Leven un Wark
Tobolowsky hett de University of Illinois besöcht. As Schauspeler füng he in Theaterstücken in New York City an. De eerste gröttere Filmrull speel he 1976 in dem Horrorfilm*Keep My Grave Open*. Grote Bekanntheit kreeg he dör sien Nevenrull in *Groundhog Day* vun 1993. De letzte Szeen, de he in den Film harr, hett he ok sülvst schreven.

In den Film *[[Two Idiots in Hollywood]]* (1988) hett he en Nevenrull övernahmen, weer aver bito noch Speelbaas. Dat Dreihbook harr he na sien egen Theaterstück schreven un de Musik dorto hett he ok komponeert. Speelbaas weer he ok bi den Kortfilm *[[A Host of Trouble]]* vun 2005. 2002 is he för sien Rull in’t Theaterstück *Morning’s At Seven* för den Tony Award nomineert worrn. Ok in Feernsehregen is Tobolowsky to sehn wesen, so to’n Bispeel bi *Heroes*, in de Musical-Reeg *Glee* oder ok in *Californication*. Alltosamen hett he bi mehr as tweehunnert Filmprodukschonen mitspeelt. Een Hööftrull heett he aver nie speelt.

Siet 1988 is Tobolowsky mit de Schauspelersche Ann Hearn verheiraat. Se hebbt twee Kinner.

## Filmografie (Utwahl)

## Borns


## Weblenken
Langenfeldium

Dat **Langenfeldium** is en Tiedafsnidd in de Geologie, de von üm un bi 12,25 bet 9,75 Millionen Johr vör uns Tied reckt. Dat is Deel von dat Miozän un binnen dat Miozän von dat Serravallium (13,82–11,608 Ma) un dat Tortonium (vör 11,608-7,246 Ma). De Utdruck Langenfeldium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Langenfeld. Dor hett dat de Tegeleekuhl Kallmorgen geven, in de na 1875 Toon graavt worrn is un veel Fossilien funnen worrn sünd.

Vör dat Reinbekium keem dat Reinbekium (15,5-12,25 Ma) un achterna dat Gramium (9,75-7,9 Ma).

Desülve Tied in Süüddüütschland un Middeleuropa (zentrale Paratethys) warrt in de Tiedafsneed Sarmatium (12,8-11,2 Ma) un Pannonium (11,2-5,3 Ma) indeelt.

De Sedimenten von dat Langenfeldium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt ünner annern de Sniggen *[[Aquilofusus luneburgensis]]* un *[[Aquilofusus lategradatus]]* un de Muscheln *[[Astarte gleuei]]*, *[[Astarte vetula]]* un *[[Astarte anus]]* ansehn.
Hostäe

**Hostäe** () is en Dörp in de Gemeen Thänhusen (Samtgemeen Thänhusen) in’n Landkreis Veern, Neddersassen.

## Geografie

De Oort is von Noorden un Oosten von de Werser umslaten.

De Naveröörd sünd Bieren in’n Noordoosten, Achem un Üsen in’n Oosten, Eißel in’n Süüdoosten, Dibbelsen in’n Süden, Rier un Slieme in’n Süüdwesten un Bollen un Uphusen in’n Noordwesten.

## Historie

Hostäe kummt 1250 toeerst in de Oorkunnen vör.

In’n Tweten Weltkrieg sünd ölven Soldaten ut Hostäe fullen oder vermisst.

### Verwaltungsgeschicht

Dat Dörp hett fröher to dat Arzstift Bremen tohöört un is an’t Enn von’n Dörtigjohrigen Krieg an de Sweden fullen. In’n Fredensverdrag von Celle is dat Rebeed üm Thänhusen 1679 an dat Hartogdom Bruunswiek-Wulfenbüttel fullen.

In de Franzosentied hett de Oort toeerst 1807 bet 1810 binnen dat Königriek Westfalen to de Mairie Hostäe in’n Kanton Thänhusen un 1810 bet 18811 to de Mairie Drey in’n Kanton Nee-Siek höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Thänhusen in’n Kanton Thänhusen.

De Oort hett binnen Bruunswiek to dat Amt Thänhusen tohöört, von 1832 bet 1850 to’n Kreis Holtsminne un von 1850 bet 1972 to’n Kreis Bruunswiek. 

Von 1966 bet 1972 weer de Gemeen Hostäe Maat von de Samtgemeen Thänhusen. De Oort is an’n 1. Juli 1972 mit de Gemeenreform in Neddersassen Deel von de Gemeen Thänhusen worrn. Gliektiedig is dat Rebeed von’n Landkreis Bruunswiek an’n Landkreis Veern wesselt.

### Inwahnertall

### Religion

Hostäe is evangeelsch-luthersch präägt un höört to dat Kaspel von de Maria-Magdalena-Kark in Thänhusen. Düsse Kark is 1870 boot un 1912 egenstännig worrn. Vörher hett de Oort to dat Kaspel von de Cosmas-un-Damian-Kark in Lunsen tohöört.

För de Kathoolschen is de St.-Matthias-Kark in Achem tostännig.

## Kultur

En Denkmaal för de Fullenen ut de twee Weltkrieg’ steiht in Thänhusen an de Kark.

### Verenen

De Schüttenvereen Dibbelsen-Dönnerstäen-Hostäe is 1953 grünnt worrn.

## Weertschop un Infrastruktur

Hostäe hett en egene freewillige Füürwehr, de 1936 grünnt worrn is. Vörher hett dat al en Plichtfüürwehr geven.

In Hostäe an de Werser gifft dat en Campingplatz mit 200 Stellplätz.

### Verkehr

De eenzige Straten (de Kreisstraat 71) föhrt von Süden her na Hostäe hen. Dor in’n Süden münnt se in de Landsstraat 203, de in’n Süüdoosten över Thänhusen, Morsen un Blenner na Veern löppt un in’n Westen in de Landsstraat 331 münnt. De L&nbsp;331 wedder geiht in’n Noordoosten över Ausen un Drey na Bremen un in’n Süüdoosten över Rier, Emhusen un Swarm na Mattfeld. 

De nächste Autobahn is de Autobahn 27 (Afsnidd Bremen–Wasra). De Opfohrt 24 Achem-Oost liggt so ölven Kilometer in’n Noordoosten von Hostäe an de L&nbsp;156. De Opfohrt 56 Oorssen op de Autobahn 1 (Afsnidd Bremen–Ossenbrügge) liggt twölv Kilometer in’n Noordwesten an de L&nbsp;331/B&nbsp;6n.

De nächste Bahnhoff is so bi teihn Kilometer wied weg in’n Noordwesten de Bahnhoff Drey an de Bahnlien Bremen–Ossenbrügge.

## Footnoten
Wilfried Hochholdinger

**Wilfried Hochholdinger** (* 8. Oktober 1962 in Bambarg) is en düütsch Schauspeler. 

## Leven

Hochholdinger hett sien Schauspeelutbillen an de Otto-Falckenberg-School in München maakt. Sietdem is he dör tallriek Kino- un Feernsehfilme as ok Reegen bekannt wurrn. .

Neben sien Schauspeeleree hett Hochholdinger ok noch en Musikloopbahn verfolgt. He weer bit 1999 Singer vun de Rockgrupp *Hold*, mit de he ok mehrere Singles rutgeven hett un de nah sien Utscheeden as *Starmachine* wiedermaakt hett. Hochholdinger speelt  Gitarr, Klaveer, Saxophon un Vigelien. He hett ünner annern Filmusik för  *[[Ein Fall für zwei]]*, *[[Stockinger]]* un *Die Neue*. As Spreker hett he ünner annern Warfspots för de Düütsche Telekom spraken as ok Höörböker leest.

## Theater
* 1987–1989 Landsbühne Hannober
* 1989–1990 Schauspeelhuus Düsseldörp
* 1990–1991 Kamerspele Düsseldörp
* 1994 Prinzregententheater München
* 2005/06 Maxim Gorki Theater, Berlin: *Muxmäuschenstill* vun N. Rabenland (Regie: Volker König)
* 2006 Komödie am Kurfürstendamm, Berlin: *[[Der Menschenfeind]]* vun Molière (Regie: Martin Wöllfer)

## Filmografie (Utwahl)

## Annere Publikatschonen
**Musik-Singles**
* The Legend
* If
* Diva
* Candy
* Panico Biondo
* Waterfallsoundmachine
**Höörböker**
* Guy de Maupassant: Der Horla und andere phantastische Geschichten

## Weblenken
* 
* Websteed vun Wilfried Hochholdinger
* Wilfried Hochholdinger bi sien Agentur
Horstedt

**Horstedt** is de hoochdüütsche Naam von

* Hosteed, Gemeen in’n Kreis Noordfreesland, Sleswig-Holsteen,
* Horß, Oort in de Gemeen Horß in’n Landkreis Rodenborg, Neddersassen,
* Hostäe, Oort in de Gemeen Thänhusen in’n Landkreis Veern, Neddersassen,
* Horstäe, Oort in de Gemeen Prinzhöft in’n Landkreis Ollnborg, Neddersassen.
Albéric Schotte

**Albéric „Briek“ Schotte** (* 7. September 1919 in Kanegem (siet 1976 Deelgemeend vun Tielt); † 4. April 2004 in Kortrijk) weer en belgisch Radrennfohrer. 

De in Westflannern upwussen Briek Schotte gellt as en vun de best  Klassikerjäger vun sien Generatschoon. De hervörragend Sprinter wunn tallriek belgisch un franzöösch Eendagsrennen, dorünner je tweemal de Flannern-Rundfohrt (1942, 1948), Paris–Tours (1946, 1947) un Paris–Brüssel (1946, 1952). Ok sien gröttsten Spood kunn Schotte glieks tweemal fier: 1948 un 1950 wurr he Straatenweltmeester. 

Upgrund vun sien inschränkt Fähigkeiten in‘t Tietfohren un in de Bargen weer Schotte för de groot Etappenrennen nich prädestineert. Liekers keem he bi de Tour de France 1948 up den tweeten Platz achter den legendären Gino Bartali.

Briek Schotte is an Mörgen vun den 4. April 2004 storven, exakt an de Dag, an de de Flannern-Rundfohrt utdragen wurr, de he tweemal wunnen harr. 

## Weblinks
* Albéric Schotte in de Datenbank vun Radsportseiten.net
Lucien Buysse

**Lucien Buysse** (* 11. September 1892 in Wontergem; † 3. Januar 1980 ok dor) weer en belgisch Radrennfohrer.

Lucien Buysse fung sien Profikarriere 1914 an, geev in dit Johr aber bi sien eerst Deelnahm an de  Tour de France up. Nah den eersten Weltkrieg nehm he sien Karriere weer up. 1923 reck he eerstmals dat Teel bi de Tour de France un keem up Platz 8. Af 1924 is he för de italieensch  Automoto-Mannschaft an. He hett denn deren Star Ottavio Bottecchia bi sien beid Siegen 1924 un 1925 hulpen, wobi sück Buysse mit en darten Platz 1924 un Platz 2 in dat Johr 1925 sülvst ok spoodriek präsenteeren dee. 

De Tour de France 1926 weer mit 5745 Kilometern in 17 Deelstrecken de längste Tour in de  Historie. Lucien Buysse, de vun sien Bröers Jules un Michel unterstütt wurr, övernehm wiels en Störm in den Pyrenäen de Tipp vun dat Klassement, wiels Bottecchia upgeven dee. Bi de Teelankunft in Paris harr Buysse en Vörsprung vun een Stünn, twee Minüüt un 25 Sekunn up den tweetplatzeerten Luxemboger Nicolas Frantz.

Alltohoop wunn Lucien Buysse 5 Deelstrecken bi de Tour: een 1923, twee 1925 un twee 1926.

## Wat he schafft hett

* Sieg bi de Tour de France 1926
* 2. Rang bi Lüttich-Bastogne-Lüttich (1920)
* 3. Rang bi Paris-Roubaix (1920)
* 4. Rang bi den Giro d’Italia (1921)

### Platzeeren bi de Tour de France

* 1914: upgeven
* 1919: upgeven
* 1923: Platz 8 (Een Deelstreck wunnen)
* 1924: Platz 3
* 1925: Platz 2 (Twee Deelstrecken wunnen)
* 1926: Gesamtsieger (Twee Deelstrecken wunnen)
* 1929: upgeven
* 1930: upgeven

## Weblenken
* ''Palmarès'' – List vun de Erfolge un Platzeeren
* Lucien Buysse in de Datenbank vun de Tour de France (engelsch)
Arteria lacrimalis

De **Arteria lacrimalis** (*Tranenslagader*) is en Slagader vun’n Kopp. Se twiegt an de Siet vun Sehnerv ut de Arteria ophthalmica af un tütt an de Dünnensiet vun de Ogenhöhl na vörn. Ehr Opgaav is, de Tranendrüüs, de Ogenmuskels un över de *Arteriae ciliares anteriores* dat Oog as ok över de *Arteria palpebralis lateralis* de Sietendelen vun de Ogendeckels mit frisch Blood to versorgen.

## Literatur
*Wayne Vogl, Adam W. M. Mitchell: *Anatomie für Studenten*. Elsevier, Urban & FischerVerlag 2007, ISBN 9783437412318, S. 878.
Danneil

**Danneil** is de Familiennaam von

* Friedrich Hermann Otto Danneil (1826–1908), düütschen Schoolmeester, Geistlichen, Kultur- un Karkenhistoriker un Rutgever,
* Heinrich Danneil (1872–1942), düütschen evangeelschen Theoloog,
* Johann Friedrich Danneil (1783–1868), düütschen Historiker,
* M. W. Danneil (1726–1793), düütschen Schriever.
Hinnerk Braasch

**Hinnerk Braasch** (* 21. Juli 1878 in Kutenhult; † 16. Februar 1968 in Bissendärp, Wiemark) weer en plattdüütschen Schriever. 

Braasch is 1878 in Kutenholt op de Stoder Geest boren un weer von 1898 bet 1902 op dat Seminar in Stood. To Oostern 1904 is he as Schoolmeester na Bissendärp tagen. An’n 21. Juli 1904 hett he sien Froo Sophie freet, mit de he twee Döchter harr. He hett üm un bi 1930 dat ole Lusthuus in’n groten Amtsgoorn in Bissendärp (vondaag *In’n Wöhren 5*) köfft, dat he *Haus Urfried* nömen dee. 

Braasch hett Texten, Gedichten un Bidrääg för den Schoolfunk un Radiosennungen op Platt schreven, de över de Senners NORAG, den Riekssenner Hamborg un den NWDR utstrahlt worrn sünd.
In’n Heimatbund Neddersassen weer he Ehrenliddmaat.
An’n 2. September 1954 hebbt de neddersassische Ministerpräsident Hinnerk Willem Kopp un Landdagspräsident Karl Olfers Braasch för sien Insetten för de plattdüütsche Spraak dat Bundsverdeenstkrüüz tokennt. He is Ehrenbörger von Bissendärp.

Dat Richard-Brandt-Heimatmuseum in Bissendärp wiest Stücken to Braasch sien Leven un Arbeid.

## Warken
* *Hinnerk ut de Heid: Book för besinnliche Minschen.* Pfau, Berlin 1942
* *Dat plattdütsche Billerbook.* mit Bildern von Hans Rott. In: *Zwischen Moor und Meer. Buchreihe des Heimatbundes Niedersachsen*, Nr. 1.; Hahn, Hannover 1948
* *De ole Hamonika: Gedichte.* August Lax Verlagsbuchhandlung, Hilmssen 1953
* *Jan van’n Dörpen.* Freudenthal-Sellschop, Rodenborg 1967

## Literatur
* Fritz Klein, Andreas Müller, Ewald Gäßler: *Hinrich Braasch aus seinem Leben und seinem Schaffen zum 100. Geburtstag*; In: Hannoversche Geschichtsblätter, N.F., Bd. 32, 4; Hannover 1978, Seite 265-295
* Hinrich Braasch; Fritz Klein (Herausgeber): *Hinrich Braasch: "So löp min Leben"*; Freudenthal-Sellschop, Rodenborg 1981. ISBN 3-87546-029-4

## Weblenken

## Footnoten
Berni Kelb

**Bernhard „Berni“ Kelb** (* 13. Februar 1934; † 5. Dezember 2011 in Walle) weer en düütschen Schriever.

Kelb is 1934 in en kommunistische Hambörger Arbeiderfamilie boren un weer in de Johren 1950 Maat von de KPD, von de he later aver Afstand nehmen dee.

Siene 1971 rutkamen *Betriebsfibel* schull de Agitation an’n Arbeidsplatz denen. Se weer en „Anleitung für den revolutionären Betriebsarbeiter, der als einzelner mit Hinblick auf die Bildung einer Basisgruppe den Kampf aufnehmen will“.

In de Johren 1990 hett he sik mit dat Plattdüütsche befaat un de Theaterstücken *[[Biedermann und die Brandstifter]]* un *[[Rose Bernd]]* op Plattdüütsch översett. Kelb hett ok ünner en Schrieversnaam as *Bani Barfoot* för die tageszeitung Bidrääg schreven, ünner annern Theaterkritiken to plattdüütsche Stücken von dat Waldau-Theater.

## Warken

* *Betriebsfibel. Ratschläge für die Taktik am Arbeitsplatz.* Wagenbach Verlag, Berlin 1971, ISBN 3-8031-1031-9. Anhang von Jörg Huffschmid
* *Organisieren oder organisiert werden: Vorschläge für Genossen links unten.* Wagenbach Verlag, Berlin 1973, ISBN 3-8031-1039-4
* Bidrag in: Reinhard Crusius, Manfred Wilke: *Entstalinisierung. Der XX. Parteitag der KPdSU und seine Folgen.* Suhrkamp-Verlag, Frankfurt 1977, ISBN 3-518-00609-6
* *Rose Bernd.* na dat Schauspeel von Gerhart Hauptmann; ca. 1998

## Footnoten



## Weblenken

* Barfoot klopft an den Sargdeckel. Naroop in die tageszeitung (hoochdüütsch)
Bernhard Trittelvitz

**Bernhard Trittelvitz** (* 22. Juli 1878 in Wusterbarth; † 17. Januar 1969 in Elversberg) weer en düütschen Dokter un Schriever. He hett vör allen plattdüütsche Heimatgeschichten över Pommern schreven. 

Trittelvitz is 1878 as Söhn von en Pastoor in Wusterbarth in’n Kreis Belgard boren. De Familie is na Rügen trocken un he is dor denn op de Volksschool in Rappin gahn un later op dat Gymnasium in Putbus. He hett Medizin ünner annern an de Universität Kiel un Tübingen studeert, hett 1904 sien Staatsexamen maakt un is Dr. med. worrn. He hett denn toeerst as Dokter in Kiel, Bethel, Barmen un Demost arbeidt un von 1907 af an in’t Saarland. Dor is he von 1958  af an ok Sanitätsrat wesen. He hett in Elversberg leevt un is dor 1969 doodbleven. 

Vör 1945 hett he Bidrääg för de Tiedschrift *[[Mutiges Christentum]]* schreven un de Böker *Meine Patienten, die Saarkumpels und ich* (1934) un *Die unsichtbare Wunde* (1941; över de Laag von Alkoholikers).  

Na 1945 hett he Gedichten un Vertellsels över Pommern schreven, in de Regel op Plattdüütsch. He hett 1964 den Pommerschen Kulturpries kregen.

1974 hett de *Gartenstraße* in de Gemeen Spiesen-Elversberg na em den ne’en Naam *Bernhard-Trittelvitz-Straße* kregen.

## Warken

* *Meine Patienten, die Saarkumpels und ich*. 1934.
* *Die unsichtbare Wunde*. 1941.
* *Fiete un sien Bull.* 1950. 
* *To lütt für de Lew.* 1953.
* *So sind wir Pommern.* 1955.
* *De dre Seerövers. *1956.
* *De kolle Madam.* 1959. 
* *Dat letzte Wuurt hett ümmer noch de Meister. *1967. 

## Literatur

* Johannes Hinz: *Trittelvitz, Bernhard.* In: Johannes Hinz: *Pommern. Lexikon.* Bechtermünz Verlag, Augsburg 1996, ISBN 3-86047-185-6, S. 324
* Fritz Raeck: *Pommersche Literatur. Proben und Daten.* Pommerscher Zentralverband, Hamborg 1969, S. 360

## Weblenken
Maurizio Fondriest

**Maurizio Fondriest** (* 15. Januar 1965 in Cles) is en ehmalg italieensch Radrennfahrer. In sien aktiv Tiet hörr he to de best Klassikerjägers vun den Radsport.

## Karriere
Fondriest wurr 1987 Radprofi. All een Johr later wunn de dormals eerst 23-Johrige de Straatenrad-WM, nahdem he to Anfang vun de Saison all mit en tweeten 2. Platz bi Mailand–Sanremo up sück upmarksom maakt harr. In de folgend Johren hett he vör allen bi italieensch Eendagsrennen wunnen. Todem keem up tallriek Podiumsplatzeeren bi Rennen vun den Rad-Weltcup. 1991 wunn he eerstmals den Rad-Weltcup. 

Sien mit Afstand spoodriekst Johr weer aber 1993, wo he alleen 28 vun sien 70 Karrieresiege infohren kunn. In dat Trikot vun dat Team Lampre wunn he in dat Johr ünner annern Mailand–Sanremo, den Fleche Wallone, de Meesterschap vun Zürich as ok de Deelstreckenrennen Tirreno–Adriatico un Midi Libre. Dör sien Konstanz bi de Klassikers wunn he todem to'n tweeten Mal de Gesamtwerten vun den Rad-Weltcup. In den folgend Johren bit to sien Karriereenn' 1998 weer Fondriest nich mehr annähernd so spoodriek. 

Hüüd wurrd ünner de Naam "Fondriest" hochwertig italieensch Rennrööd herstellt.

## Weblenken
* Fondriest in de Datenbank vun Radsportseiten.net
Walter Marquardt

**Walter Marquardt** (* 1945) is en plattdüütschen Schriever.

Marquardt weer Schoolmeester un is vondaag in Pension. He leevt in Imbeek. In siene Böker hett Walter Marquardt Vertellsels ut de Ümgegend von’n Landkreis Horborg rutbröcht, de to’n groten Deel von sienen Vader Wilhelm Marquardt (1899-1994) sammelt worrn sünd.

Marquardt hett ok den Vereen För Platt mit grünnt.

## Warken

* *Sagen, Määrkens und Vertellen ut den Kreis Horborg un ümto. Sagen, Märchen und Anekdoten aus dem Kreis Harburg und seinem Umfeld.* Sutton-Verlag, Erfurt 2008, ISBN 978-3-86680-345-9
* *Nee Sagen, Määrkens un Vertellen ut den Kreis Horburg un ümto. Neue Sagen, Märchen und Anekdoten aus dem Kreis Harburg und seinem Umfeld.* Sutton-Verlag, Erfurt 2009, ISBN 978-3-86680-500-2
* *Stippstörken. Anner Sagen, Märken un Vertellens ut den Kreis Horburg un ümto.* Sutton-Verlag, Erfurt 2010, ISBN 978-3-86680-645-0

## Weblenken

* ''Wat de Tiern över Wiehnachten dinkt'' bi Plattcast von Marquardt vördragen (plattdüütsch)
Max Blum

**Max Blum** (* 23. Dezember 1864 in Wokuhl; † 6. November 1902 in Berlin) weer en Koopmann un plattdüütschen Schriever.

Blum is 1864 in Wokuhl in Mekelborg-Strelitz boren un hett later as Koopmann in Berlin leevt. Dor is he 1902 ok doodbleven.

## Warken

* *Kettlich' Kinner* (1891)
* *Spaßig Läuschen* (1892) 
* *De Prügelreis*' (1892)
* *De Puppenspäler. Humoreske in Mecklenburger Platt.* (1893)
* *Krut un Röben: Rimels.* (1894)
* *Wat de Wind vertellt. Läuschen in Meckelborgsch Platt.* (1896)
* *Voßen sin Polterabend. Humoreske in Meckelborg'sch Platt.* (1897)
* *De dulle Prinz. Sin Lewen un sin Driwen.* (ca. 1900)

## Kiek ook bi

* List vun plattdüütschen Schrievers

## Weblenken
Gramium

Dat **Gramium** is en Tiedafsnidd in de Geologie, de von üm un bi 9,75 bet 7,9 Millionen Johr vör uns Tied reckt. Dat is Deel von dat Miozän un binnen dat Miozän von dat Tortonium (vör 11,608-7,246  Ma). De Utdruck Gramium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von’n Oort Gram in Däänmark, bi den dat de Toonkuhl Gram Lergrav gifft. Dor hebbt se Schichten ut dat Gramium funnen.

Vör dat Gramium keem dat Langenfeldium (12,25-9,75 Ma) un achterna dat Syltium (7,9-5,25 Ma).

Desülve Tied in Süüddüütschland un Middeleuropa (zentrale Paratethys) fallt in den Tiedafsnidd Pannonium (11,2-5,3 Ma).

De Sedimenten von dat Gramium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt ünner annern de Snigg *[[Aquilofusus semiglaber]]* un de Muschel *[[Carinastarte vetula reimersi]]* ansehn.

Schuvels ut dat Gramium is fakener in Form von Flensborger Steen to finnen.
Veerlannium

Dat **Veerlannium** is en Tiedafsnidd in de Geologie, de von üm un bi 23,8 bet 19,25 Millionen Johr vör uns Tied reckt. Dat is Deel von dat Miozän un binnen dat Miozän von dat Aquitanium (vör 23,03–20,43 Ma) un dat Burdigalium (20,43-15,97 Ma). De Utdruck Veerlannium warrt blots för de Sedimenten in Noorddüütschland un ümto bruukt (Noorddüütsch Tertiärbecken). De Naam kummt af von de Veerlannen. Dor hebbt de Hambörger Waterwarken bohrt un den Bodden ünnersöcht un beneddern en Schicht ut Bruunköhlsannen Seesedimenten funnen, över de Willi Koert 1911 un Karl Gripp 1912 Berichten schreven hebbt.

Vör dat Veerlannium keem dat Neochattium (25,5-23,8 Ma) un achterna dat Hemmoorium (19,25-15,5 Ma).

Desülve Tied in Süüddüütschland un Middeleuropa (zentrale Paratethys) warrt in de Tiedafsneed Egerium (25,8-20,8 Ma) un Eggenburgium (20,8-18,3 Ma) indeelt.

De Sedimenten von dat Veerlannium sünd vör allen Kalksandsteen, in de ok veel Schalen von Mollusken to finnen sünd. Noorddüütschland leeg to de Tied op’n Grund von en siede See. As Leidfossilien warrt de Sniggen *[[Aquilofusus guerichi]]*, *[[Costoanachis beyrichi]]*, *[[Nassarius meyni]]* un *[[Sipho pereger]]* un de Muscheln *[[Cyclocardia grippi]]* un *[[Lyonsia norvegica]]* ansehn.

As Grundgesteen kummt dat Veerlannium nich faken vördag (Utnahm is Klinting Hoved bi Sönderborg), aver as Schuvels is dat fakener to finnen, ünner annern in’n Oosten von Sleswig-Holsteen (Holsteener Steen).